Echipa națională de fotbal a Spaniei reprezintă Spania în competițiile fotbalistice ale FIFA. Este organizată de Federația Regală Spaniolă de Fotbal. Participarea sa la Campionatul Mondial din 2002 în Coreea de Sud și Japonia, unde a fost eliminată de la loviturile de departajare (sferturi de finală) a generat multe controverse datorită unei presupuse favorizări pentru coreeni. Spania s-a calificat la mondialele din 2006 după ce a învins Slovacia la baraj (după ce a terminat în grupa sa de calificare pe poziția secundă, în spatele reprezentativei Serbiei și Muntenegrului). Printre trofeele cucerite de spanioli se numără Campionatul European de Fotbal 1964, Campionatul European de Fotbal 2008, Campionatul Mondial de Fotbal 2010, Campionatul European de Fotbal 2012 și medalia de aur la Jocurile Olimpice de vară din 1992.